ตม.กาญจน์บุกทลายอาบอบนวด ซุกต่างด้าวทำงานไม่ได้รับอนุญาต
เครดิตภาพจาก : ตม.จว.กาญจนบุรี,ตม.กาญจนบุรี บุกทลายสถานบริการอาบอบนวดแห่งหนึ่งในอำเภอเมือง รวบนายจ้าง และ 4 ลูกจ้างต่างด้าว ดำเนินคดีฐานรับบุคคลต่างด้าวไม่มีใบอนุญาตเข้าทำงาน,วันนี้ 26 ต.ค. 2559 พ.ต.อ.ประสาธน์ เขมะประสิทธิ์ ผกก.ตม.จว.กาญจนบุรี เปิดเผยว่า เมื่อวันที่ 25 ตุลาคม เวลา 19.00 น. ที่ผ่านมา พ.ต.ท.อาทร วงศ์ใจเกื้อ รอง ผกก.ตม.จว.กาญจนบุรี พ.ต.ต.ณัฐสิทธิ์ ศิริรังสรรค์กุล สว.ตม.จว.กาญจนบุรี พร้อมชุดสืบสวนร่วมกันจับกุม นายอำนาจ พัฒเงิน อายุ 33 ปี ชาวไทย ดำเนินคดีฐานเป็นนายจ้างรับบุคคลต่างด้าวที่ไม่มีใบอนุญาตทำงานเข้าทำงาน น.ส.วันสี อายุ 24 ปี สัญชาติลาว พร้อมพวกรวม 2 คน แจ้งข้อกล่าวหา เป็นบุคคลต่างด้าวได้รับอนุญาตให้อยู่ในราชอาณาจักรเป็นการชั่วคราว ทำงานโดยไม่ได้รับอนุญาต และ น.ส.นาน คอง คิม อายุ 25 ปี ชาวพม่า แจ้งข้อกล่าวหาเป็นบุคคลต่างด้าวอยู่ในราชอาณาจักรโดยการอนุญาตสิ้นสุด และทำงานไม่ตรงตามประเภท โดยจับกุมทั้งหมดได้ที่สถานอาบอบนวดริเวอร์พาราไดซ์ เลขที่ 284/15-16 ถ.แสงชูโต ต.บ้านเหนือ อ.เมือง จ.กาญจนบุรี ,สอบสวนผู้ต้องหาให้การรับสารภาพ ตลอดข้อกล่าวหา นำส่งพนักงานสอบสวน สภ.เมืองกาญจนบุรี ดำเนินคดีต่อไป.
ตม.กาญจนบุรี บุกทลายสถานบริการอาบอบนวดแห่งหนึ่งในอำเภอเมือง รวบนายจ้าง และ 4 ลูกจ้างต่างด้าว ดำเนินคดีฐานรับบุคคลต่างด้าวไม่มีใบอนุญาตเข้าทำงาน
บุกทลายอาบอบนวด,แรงงานต่างด้าว,ตม.กาญจนบุรี,ซุกต่างด้าว,ทำงานไม่ได้รับอนุญาต